Na temelju članka 26. Zakona o predškolskom odgoju i obrazovanju («Narodne novine» broj 10/97, 107/07, 94/13, 98/19, 57/22 i 101/23) i članka 50. i 66. Statuta Dječjeg vrtića Smajlić, i Odluke o raspisivanju natječaja za radno mjesto stručni suradnik – pedagog/inja u Dječjem vrtiću Smajlić od 12. veljače 2024. godine, Upravno vijeće Dječjeg vrtića Smajlić raspisuje

**NATJEČAJ**

**Za zasnivanje radnog odnosa**

**stručnog suradnika – pedagog/inja u**

**dječji vrtić Smajlić, Galovac**

BROJ IZVRŠITELJA: 1 izvršitelj (m/ž), na određeno nepuno radno vrijeme do 31. kolovoza 2024. godine – 20 sati tjedno

MJESTO RADA – Dječji vrtić Smajlić, Galovac.

PROBNI RAD: 2 mjeseca

Radni odnos u dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju ( „Narodne novine“ broj 10/97, 107/07, 94/13, 98/19, 57/22. – u daljnjem tekstu :Zakon) .

Uvjeti za prijem u radni odnos:

* završen diplomski sveučilišni studij ili diplomski specijalistički studij odgovarajuće vrste, profesor pedagogije ili osoba koja je završila diplomski sveučilišni studij ili diplomski specijalistički studij pedagogije, odnosno studij za koji je stečena visoka stručna sprema u skladu s ranijim propisima, magistar/a pedagogije sukladno odredbama Zakona o predškolskom odgoju i obrazovanju (NN 10/97 i 107/07, 94/13, 98/19, 57/22 i 101/23) i članka 2. stavka 2. podstavka 1. i 2.
* radno iskustvo na odgovarajućim poslovima od najmanje godinu dana
* položen stručni ispit (osoba s iskustvom koja nema položen stručni ispit, dužna je isti položiti u roku od godine dana od zasnivanja radnog odnosa)
* da osoba nije pravomoćno osuđena ili da se protiv nje ne vodi postupak sukladno članku 25.Zakona o predškolskom odgoju i obrazovanju.

Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).

Uz pisanu prijavu, vlastoručno potpisanu, na natječaj kandidati su dužni priložiti dokaze o ispunjavanju uvjeta i to:

- životopis,

- dokaz o odgovarajućem stupnju obrazovanja (diploma),

- dokaz o položenom stručnom ispitu (osoba s iskustvom koja nema položen stručni ispit, dužna je isti položiti u roku od godine dana od zasnivanja radnog odnosa)

- elektronički zapis od HZMO,

- dokaz o državljanstvu

- uvjerenje da se protiv kandidata ne vodi postupak za kazneno djelo navedeno u čl. 25. Zakona, ne starije od mjesec dana od dana objave natječaja,

- uvjerenje da se protiv kandidata ne vodi postupak za prekršaj naveden u čl. 25. Zakona, ne starije od mjesec dana od dana objave natječaja,

- potvrda Centra za socijalnu skrb (prema mjestu stanovanja) da kandidatu nisu izrečene mjere iz članka 25. Zakona, ne starije od mjesec dana od dana objave natječaja,

- izjava kandidata o nepostojanju zapreka iz članka 25. Zakona za prijem u radni odnos (vlastoručno potpisana).

- prije sklapanja ugovora o radu izabrani kandidat je dužan priložiti uvjerenje o utvrđenoj zdravstvenoj sposobnosti za obavljanje poslova.

U skladu sa Zakonom o ravnopravnosti spolova na natječaj se mogu javiti osobe obaju spolova koje ispunjavaju propisane uvjete.

Uvjeti: Pristupnici na natječaj moraju ispunjavati uvjete iz članka 25. Zakonu o predškolskom odgoju i obrazovanju. Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo te dostaviti dokaze o priznavanju posebnog statusa, te dokaz o načinu prestanka radnog odnosa kod prethodnog poslodavca.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21), članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos. Da bi kandidat ostvario pravo prednosti pri zapošljavanju, osoba iz članka 48. stavaka 1. – 2. Zakona o civilnim stradalnicima iz Domovinskog rata (Narodne novine, broj 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja

https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijave na natječaj s traženom dokumentacijom dostaviti u roku od 8 dana od objave natječaja, u zatvorenoj omotnici na adresu: Dječji vrtić Smajlić, Ulica XIV 3a, 23 222 Galovac, s naznakom "PRIJAVA NA NATJEČAJ ZA PEDAGOGA/INJU – ne otvarati" .

Natječaj se objavljuje na mrežnim stranicama i oglasnim pločama Hrvatskog zavoda za zapošljavanje, te mrežnim stranicama vrtića <https://www.dv-smajlic.hr/>.

Urednom prijavom smatra se prijava koja sadrži sve podatke i priloge navedene u natječaju. Nepravovremene i/ili nepotpune prijave neće se razmatrati. Prilikom zapošljavanja oba spola su u ravnopravnom položaju. Isprave se dostavljaju u neovjerenim preslikama i ne vraćaju se.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine te Zakona o provedbi Opće uredbe o zaštiti podataka (Narodne novine, broj 42/18) prijavom na natječaj smatra se da je kandidat dao privolu za obradu svih podataka iz natječaja dokumentacije, a koja će se obrađivati isključivo u svrhu provođenja natječajnog postupka.

**O rezultatima provedenog natječaja kandidati će biti obaviješteni putem web stranice vrtića u roku od osam (8) dana od dana donošenja odluke o odabiru kandidata na sjednici Upravnog vijeća Vrtića.** Upravno vijeće pridržava pravo da ne prihvati niti jednu prijavu ukoliko smatra da niti jedna prijava ne udovoljava uvjetima natječaja.

Prijave dostaviti poštom u roku od 8 dana od dana objave natječaja.

Natječaj je objavljen na mrežnoj stranici i oglasnim pločama Hrvatskog zavoda za zapošljavanje te na mrežnim stranicama i oglasnim pločama Ustanove dana 26. veljače 2024. godine.

NATJEČAJ TRAJE **OD**   **26.veljače 2024.godine  DO    04. ožujka 2024.godine**

**Poslodavac**  
Poslodavac: DJEČJI VRTIĆ SMAJLIĆ

Kontakt:

* osobni dolazak: Ulica XIV 3a, 23 222 Galovac
* pisana zamolba: Ulica XIV 3A, 23 222 Galovac

KLASA: 601-02/24-05/04

URBROJ: 2198-20-1-3-24-2

Galovac, 26. veljače 2024. godine

**UPRAVNO VIJEĆE DV SMAJLIĆ**

**PREDSJEDNICA**

**Amalija Bačić, mag.philol.germ.philol.franc**